বাংলাদেশ খেলাফত আন্দোলন প্রধান, আমীরে শরীয়ত মাওলানা শাহ আতাউল্লাহ ইবনে হাফেজ্জী হুজুর বলেছেন দেশী-বিদেশী চিহ্নিত ইসলামবিরোধী গোষ্ঠীগুলো ইসলামকে মিটিয়ে দিতে ষড়যন্ত্রের সকল ঝাঁপি খুলে দিয়েছে। তারা একদিকে ইসলামী সংগঠনগুলোকে খ--বিখ- করার মাধ্যমে দুর্বল করার ষড়যন্ত্র চালিয়ে যাচ্ছে অপরদিকে ইসলামের পক্ষের শক্তিগুলোকে সমাজের মূল ¯্রােতধারা থেকে বিচ্ছিন্ন করার ঘৃণিত অপপ্রয়াসে লিপ্ত রয়েছে। হাফেজ্জী হুজুর এবং তার সংগঠনের দিকেও তারা শকুনের দৃষ্টি নিক্ষেপ করেছে। প্রধানমন্ত্রী কর্তৃক গ্রীক মূর্তি অপসারণের প্রতিশ্রুতি প্রদান এবং উলামায়ে কেরামকে সম্মান প্রদর্শন করায় রাম-বামপন্থী নাস্তিক্যবাদি মহলের মাথা খারাপ হয়ে পাগলের প্রলাপ বকা শুরু করেছে। এদেশের জনগণের সুখ-দু:খের সাথী, পরম আস্থাভাজন উলামায়ে কেরামকে নিয়ে নাস্তিক্যবাদীরা অপমানজনক কথাবার্তা বলার দু:সাহস দেখাচ্ছে। সব ধরনের ষড়যন্ত্রের মোকাবিলায় খেলাফত আন্দোলনের প্রতিটি কর্মী ও জনগণকে সাথে নিয়ে ঐক্যবদ্ধভাবে রুখে দাঁড়াতে হবে। তাগুতি শক্তিকে পরাভূত করে ইসলামী রাষ্ট্র কায়েম করতে হবে।